The Odessa File (cinta)

Iste articlo ye sobre una cinta d'intriga anglo-alemana de l'anyo 1974; ta atros usos, se veiga The Odessa File.

The Odessa File (títol orichinal en anglés, en aragonés L'expedient d'Odessa, estrenada en Aragón con o títol en castellano d'Odessa) ye una cinta de cine de drama y d'intriga coproducida por o cine britanico y lo cine alemán y estrenada l'anyo 1974, dirichida por Ronald Neame seguntes un guión adaptau por  Kenneth Ross y George Markstein (basau en a novela The Odessa File, publicada por  Frederick Forsyth l'anyo 1972), con una banda sonora orichinal d'Andrew Lloyd Webber, una dirección de fotografía d'Oswald Morris y una producción cinematografica de John Woolf y John R. Sloan ta las productoras John Woolf Productions, Domino Productions y Oceanic Filmproduktion. Conta con un elenco d'o cual en fan parte, en os suyos papels principals, os actors Jon Voight, Mary Tamm, Maximilian Schell, Maria Schell, Derek Jacobi, Peter Jeffrey, Klaus Löwitsch, Kurt Meisel, Hannes Messemer, Garfield Morgan, Shmuel Rodensky, Ernst Schröder, Günter Strack, Noel Willman, Günter Meisner, Gunnar Möller y Til Kiwe.

O 22 de noviembre de 1963 s'escayece en Dallas (Texas, Estaus Unius) l'asasinato d'o president d'os Estaus Unius John Fitzgerald Kennedy, y Peter Miller ye un periodista freelance d'Hamburgo que, en escuitar a noticia en a radio atura l'auto que conduciba ta escuitar bien a noticia. Bien luego escuita la sirena d'una ambulancia y decide por impulso seguir-la dabant d'a posibilidat de trobar-ie bella noticia intresant dezaga de l'ambulancia. O vehiclo marcha a recullir a un hombre d'anyos que s'ha suicidau, Salomon Tauber, y lo comisario de Policía a lo cudiau d'o caso entrega a Miller o diario de Tauber. En leyer-lo, lo periodista decubre que Tauber yera un supervivient d'un campo d'exterminio nazi y se i detallan aspectos d'a suya vida mientres o Tercer Reich y la Segunda Guerra Mundial en o ghetto de Riga, citando-se tamién o nombre d'o dirichen d'as Schutzstaffel d'o campo, Eduard Roschmann, y detalla tamién os crímens de Roschmann, incluyindo-ie l'asasinato d'un oficial alemán d'a Wehrmacht en os zaguers días d'a guerra, cuan tractaba de fuyir enta Alemanya dende los Países balticos menazaus por l'abance de l'Exercito Royo d'a Unión Sovietica. Miller decide perseguir a Roschmann en conoixer que encara ye vivo y que amás vive en Hamburgo. S'entrevista con Simon Wiesenthal, qui li explica que Roschmann ye colaborando con Echipto ta fabricar en a suya empresa materials que s'amenistan ca construyir un codete ta lanzar-lo contra Israel, y que se troba baixo la protección d'ODESSA, una organización d'angtigos miembros d'as SS y atros dirichenz nazis y que treballa tamién proteciu por miembros d'a organización infiltraus mesmo en a Policía alemana. Bien luego Miller ye secuestrau por achenz d'o Mossad israelí que creyen que lo suyo obchectivo ye atacar a Wiesenthal, pero bien luego se convencen d'o suyo error, y Miller s'ufre a colaborar con éls infiltrando-se en ODESSA fendo-se pasar por un antigo suboficial d'as SS, asumindo la personalidat d'un miembro real d'ixa organización recient falleixiu en un hespital.

A cinta s'ambienta en os anyos 1963 y 1964 en Hamburgo en Alemanya y en Viena y Salzburgo en Austria, y las suyas escenas se filmoron en o palacio d'Anif y atros puestos en Salzburgo y en Viena en Austria; en Hamburgo, Múnich (Bavera) y Heidelberg (Baden-Württemberg) en Alemania; amás d'en os Bavaria Studios en Grünwald (Bavera, Alemanya) y los Pinewood Studios en Buckinghamshire (Reino Uniu). Localizacions de The Odessa File en Internet Movie Database.

 Elenco The Odessa File en Internet Movie Database. 
 Actor  Papel  Notas    '''' 

 Se veiga tamién 
 Cine en 1974.
 Cintas de 1974.

 Referencias 

Categoría:Cintas ambientadas en Hamburgo
Categoría:Cintas ambientadas en Salzburgo
Categoría:Cintas ambientadas en Viena
Categoría:Cintas ambientadas en 1963
Categoría:Cintas ambientadas en 1964
Categoría:Cintas con banda sonora orichinal d'Andrew Lloyd Webber
Categoría:Cintas con dirección de fotografía d'Oswald Morris
Categoría:Cintas con guión de George Markstein
Categoría:Cintas con guión de Kenneth Ross
Categoría:Cintas con montache de Ralph Kemplen
Categoría:Cintas de cine de drama
Categoría:Cintas de cine d'intriga
Categoría:Cintas d'Alemanya Occidental
Categoría:Cintas d'o Reino Uniu
Categoría:Cintas dirichidas por Ronald Neame
Categoría:Cintas en alemán
Categoría:Cintas en anglés
Categoría:Cintas interpretadas por Derek Jacobi
Categoría:Cintas interpretadas por Ernst Schröder
Categoría:Cintas interpretadas por Garfield Morgan
Categoría:Cintas interpretadas por Gunnar Möller
Categoría:Cintas interpretadas por Günter Meisner
Categoría:Cintas interpretadas por Günter Strack
Categoría:Cintas interpretadas por Hannes Messemer
Categoría:Cintas interpretadas por Jon Voight
Categoría:Cintas interpretadas por Klaus Löwitsch
Categoría:Cintas interpretadas por Kurt Meisel
Categoría:Cintas interpretadas por Maria Schell
Categoría:Cintas interpretadas por Mary Tamm
Categoría:Cintas interpretadas por Maximilian Schell
Categoría:Cintas interpretadas por Noel Willman
Categoría:Cintas interpretadas por Peter Jeffrey
Categoría:Cintas interpretadas por Shmuel Rodensky
Categoría:Cintas interpretadas por Til Kiwe
Categoría:Cintas producidas por John Woolf
Categoría:Cintas producidas por John R. Sloan
Categoría:Cintas rodadas en Buckinghamshire
Categoría:Cintas rodadas en Grünwald (Bavera)
Categoría:Cintas rodadas en Hamburgo
Categoría:Cintas rodadas en Heidelberg
Categoría:Cintas rodadas en Múnich
Categoría:Cintas rodadas en Salzburgo
Categoría:Cintas rodadas en Viena